ગુજરાતમાં આમ તો ગુટખા, તમાકુ અને નિકોટીન યુક્ત પાન મસાલા પર પ્રતિબંધ ક્યારનોય મૂકાયેલો છે, પરંતુ લોકો અલગ અલગ વસ્તુઓને ખરીદી પોતાના વ્યસનને સંતોષતા હતા, જોકે હવે તેના વેચાણ,સંગ્રહ અને વિતરણ પર એક વર્ષના પ્રતિબંધનો નિર્ણય ગુજરાત સરકાર દ્વારા કરવામાં આવ્યો છે. આમ હવે વિદેશમાં વસતા વ્યસનખોરોએ પણ પોતાના વ્યસનને સંતોષવા માટે કોઇ બીજો રસ્તો અપનાવવો પડશે, કારણ કે પહેલા તેઓ ગુજરાતથી આવતા મિત્રો અથવા કોઇ અન્ય રસ્તે ગુટખા કે તમાકુ મંગાવી પોતાના વ્યસનને સંતોષતા હતા, પરંતુ હવે ગુજરાતમાં જ પ્રતિબંધ લાગતા વ્યસનીઓએ કોઇ નવો રસ્તો અપનાવવો પડશે.